Source: http://www.ziarulderoman.ro/s-au-pus-in-vanzare-abonamentele-pentru-meciurile-csm-roman-din-returul-ligii-nationale/
Timestamp: 2019-10-21 13:15:35+00:00

Document:
S-au pus în vânzare abonamentele pentru meciurile CSM Roman din returul Ligii Naționale – Ziarul de Roman
Ziarul de Roman 11/01/2018 16:25	0
Luna ianuarie a adus reluarea campionatului Ligii Naționale de handbal feminin – „Liga Florilor”, prima etapă a anului având loc deja, programată pe 10 și 11 ianuarie. În cadrul acestei etape, a 11-a, CSM Roman a fost învinsă în deplasare, pe terenul HCM Râmnicu Vâlcea, cu scorul de 19-22. În acest tur de campionat, CSM Roman va mai întâlni CSM Slatina, duminică, 14 ianuarie, acasă, și U Cluj, duminică, 21 ianuarie, în deplasare.
Conducerea clubului a anunțat că începând de joi, 11 ianuarie, au fost puse în vânzare abonamentele pentru meciurile pe care CSM Roman le va disputa pe teren propriu în returul Ligii Naționale. „Club Sportiv Municipal Roman aduce la cunoștința publicului pasionat de sport că abonamentele pentru Returul 2017-2018 L.N.H.F. – Liga Florilor sunt puse în vânzare la casieria Sălii Sporturilor Roman, începând de astăzi, 11 ianuarie 2018. Posesorii de abonamente ce au fost valabile pentru Turul Ligii Florilor vor avea prioritate pentru locurile deținute, în vederea achiziționării noilor abonamente, până pe 31 ianuarie 2018. Prețul unui abonament rămâne neschimbat, acesta fiind de 50 lei”, au precizat reprezentanții clubului. Prețul biletului pentru un singur meci rămâne 10 lei.
În retur, CSM Roman va disputa șase meciuri pe teren propriu, urmând a întâlni următoarele echipe:
– etapa 15 – (în jurul datei de) 3 februarie – CSM București
– etapa 17 – 24 februarie – AHCM Slobozia
– etapa 20 – 10 martie – Rapid București
– etapa 22 – 14 aprilie – SCM Craiova
– etapa 24 – 5 mai – HCM Râmnicu Vâlcea
– etapa 26 – 19 mai – U Cluj.
Elevii protestează împotriva plafonării abonamentelor
Naveta elevilor este mult prea scumpă
Sport 2986 abonamente 12 bilete 35 CSM Roman 312 handbal 911 meciuri 20 retur 29 Roman 4848 sală polivalentă 9 vanzare 46
O nouă proiecție de film la Casa de Cultură: comedia românească „Două lozuri”

References: CSM 
 CSM 
 CSM 
 CSM 
 CSM 
 CSM 
 CSM 
 CSM